Z A P I S N I K
sa 6. (šeste) sjednice Vijeća Mjesnog odbora Travno,
održane u utorak, 9. studenog 2021. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.30 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Božica Paić, Fran Radonić Mayr, Tomislav Prpić i Vlatka Sabadi.

            Nenazočni članovi Vijeća: Mario Šćekić i Iva Plejić Brnčić.

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno sedam (7) članova Vijeća pa utvrđuje da Vijeće može pravovaljano raspravljati i odlučivati.

	
USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 5. (pete) sjednice, koji je prihvaćen jednoglasno (7 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže dodatnih 9 točaka dnevnog reda: Iscrtavanje zebre i određivanje prijelaza sa nogostupa na nogostup od ulaza u kućne brojeve Kopernikova 1, 3, 5 i 7, u smjeru jug i postavljanje uspornika, Nabava videonadzora za potrebe OŠ Gustava Krkleca, Nabava videonadzora za potrebe DV Travno na sva 3 objekta, Uređenje dvorišta DV Travno B. Magovca 10, Postavljanje novih koševa za smeće-70 kom, Sanacija otvora (rupe) u kolniku južno od ulaza Kopernikova 7, Sanacija šahta u Ulici Božidara Magovca južno od BM 69, Iscrtavanje parkirališnih mjesta zapadno od Mamutice, Određivanje prioriteta Plana komunalnih aktivnosti 2022. i sljedeći Dnevni red:


D n e v n i   r e d:


1. Izmjena Financijskog plana MO Travno za 2021. – zaključak, donosi se
2. Prijedlog Programa asfaltiranja nerazvrstanih cesta I. reda u 2022. – zaključak, donosi se
3. Iscrtavanje zebre i određivanje prijelaza sa nogostupa na nogostup od ulaza u kućne brojeve Kopernikova 1, 3, 5 i 7, u smjeru jug i postavljanje uspornika - zaključak, donosi se
4. Nabava videonadzora za potrebe OŠ Gustava Krkleca - zaključak, donosi se
5. Nabava videonadzora za potrebe DV Travno na sva 3 objekta - zaključak, donosi se
6. Uređenje dvorišta DV Travno B. Magovca 10 - zaključak, donosi se
7. Postavljanje novih koševa za smeće-70 kom - zaključak, donosi se
8. Sanacija otvora (rupe) u kolniku južno od ulaza Kopernikova 7 - zaključak, donosi se
9. Sanacija šahta u Ulici Božidara Magovca južno od BM 69 - zaključak, donosi se
10. Iscrtavanje parkirališnih mjesta zapadno od Mamutice - zaključak, donosi se
11. Pitanja, prijedlozi i obavijesti

Vijeće Mjesnog odbora Travno jednoglasno (7 „za“) prihvaća Dnevni red.


Ad. 1. Izmjena Financijskog plana MO Travno za 2021.          

Vijeće Mjesnog odbora Travno jednoglasno (7 „za“)  donosi


ZAKLJUČAK O IZMJENI FINANCIJSKOG PLANA
Mjesnog Odbora Travno za 2021.

Članak 1.
U financijskom planu Mjesnog odbora Travno za 2021. , članak 1. mijenja se i glasi:

„PRIHODA:									1.470.203,00 KN
RASHODA:									1.470.203,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.470.203,00

	6711
	PRIHODI ZA FINANCIRANJE RASHODA POSLOVANJA
	1.470.203,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.470.203,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.342.803,00

	 
	ODRŽAVANJE JAVNIH ZELENIH POVRŠINA
	874.488,00

	 
	ODRŽAVANJE NERAZVRSTANIH CESTA
	468.315,00

	3291
	NAKNADE ČLANOVIMA VIJEĆA MJESNOG ODBORA
	119.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.500,00


“

Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.



Ad. 2. Prijedlog Programa asfaltiranja nerazvrstanih cesta I. reda u 2022.
        
Vijeće Mjesnog odbora Travno jednoglasno (7 „za“) donosi

Z A K LJ U Č A K
o Prijedlogu Programa asfaltiranja nerazvrstanih cesta I. reda u 2022.

1. Predsjednica MO Travno, gđa. Tihana Ivić predstavila je Prijedlog Programa asfaltiranja nerazvrstanih cesta I. reda u 2022.

2. Vijeće Mjesnog odbora Travno donosi zaključak kojim se prihvaća navedeni prijedlog. 


3. Ovaj Zaključak dostavlja se Vijeću Gradske četvrti Novi Zagreb – istok.


Ad. 3. Iscrtavanje zebre i određivanje prijelaza sa nogostupa na nogostup od ulaza u kućne brojeve Kopernikova 1, 3, 5 i 7, u smjeru jug i postavljanje uspornika

Vijeće Mjesnog odbora Travno jednoglasno (7 „za“) donosi


Z A K LJ U Č A K
o iscrtavanju zebre i određivanju prijelaza sa nogostupa na nogostup od ulaza u kućne brojeve Kopernikova 1, 3, 5 i 7, u smjeru jug i postavljanje uspornika

1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže da se na lokaciji Kopernikova 1, 3, 5 i 7 iscrtaju zebre i odredi prijelaz sa nogostupa na nogostup od ulaza u kućne brojeve Kopernikova 1, 3, 5 i 7, u smjeru jug i postave uspornici.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom holdingu d.o.o., Podružnici Zagrebačke ceste.


Ad. 4. Nabava videonadzora za potrebe OŠ Gustava Krkleca
      
Vijeće Mjesnog odbora Travno jednoglasno (7 „za“) donosi


Z A K LJ U Č A K
o nabavi videonadzora za potrebe OŠ Gustava Krkleca

1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže da se za potrebe OŠ Gustava Krkleca nabavi videonadzor koji bi onemogućio sustavno uništavanje imovine škole.
2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Gradskom uredu  za obrazovanje.


Ad. 5. Nabava videonadzora za potrebe DV Travno na sva 3 objekta

Vijeće Mjesnog odbora Travno jednoglasno (7 „za“)  donosi

Z A K LJ U Č A K
o nabavi videonadzora za potrebe DV Travno na sva 3 objekta

1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže da se za potrebe DV Travno na sva 3 objekta nabavi videonadzor koji bi onemogućio sustavno uništavanje imovine DV.

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za obrazovanje.


Ad. 6. Uređenje dvorišta DV Travno B. Magovca 10

Vijeće Mjesnog odbora Travno jednoglasno (7 „za“)  donosi

Z A K LJ U Č A K
o uređenju dvorišta DV Travno B. Magovca 10

1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže Uređenje dvorišta DV Travno B. Magovca 10. Predmetni prijedlog posljedica je svakodnevnih prijava građana kako je navedeno dvorište neuređeno, potpuno neprilagođeno djeci te predstavlja zdravstveni rizik budući da je trava odavno nestala, a preostalo je samo blato ili prašina, ovisno o vremenskim prilikama. Dvorište centralnog objekta nije primjereno za dječju igru, a stanje dvorišta je takvo da zaista predstavlja rizik za zdravlje djece (prašina koja ulazi u dišne puteve i oči, opasnost od zaraznih parazitskih bolesti, tzv. sandbox rash i sl.). Nadalje, u dvorištu nema gotovo nikakvih sprava za igru osim možda jedne ili dvije "klackalice". 

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za obrazovanje.





Ad. 7. Postavljanje novih koševa za smeće-70 kom

Vijeće Mjesnog odbora Travno jednoglasno (7 „za“)  donosi

Z A K LJ U Č A K
o postavljanju novih koševa za smeće-70 kom 

1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže postavljanje novih koševa za smeće sa sidrenjem-70 kom i prilaže popis lokacija koje se dostavljaju u prilogu ovog Zapisnika.

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Čistoća.

Ad. 8. Sanacija otvora (rupe) u kolniku južno od ulaza Kopernikova 7

Vijeće Mjesnog odbora Travno jednoglasno (7 „za“)  donosi


Z A K LJ U Č A K
o sanaciji otvora (rupe) u kolniku južno od ulaza Kopernikova 7

1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže sanacija otvora (rupe) u kolniku južno od ulaza Kopernikova 7 uz slivnik oborinskih voda.

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Zagrebačke ceste.

Ad. 9. Sanacija šahta u Ulici Božidara Magovca južno od BM 69

Vijeće Mjesnog odbora Travno jednoglasno (7 „za“)  donosi

Z A K LJ U Č A K
o sanaciji šahta u Ulici Božidara Magovca južno od BM 69

1. Predsjednica MO Travno, Gđa. Tihana Ivić predstavila je dodatnu točku dnevnog reda i predlaže sanaciju šahta na kolniku u Ulici Božidara Magovca južno od BM 69. 

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Vodovodu i odvodnji d.o.o.
Ad. 10. Iscrtavanje parkirališnih mjesta zapadno od Mamutice

Vijeće Mjesnog odbora Travno jednoglasno (7 „za“)  donosi

Z A K LJ U Č A K
o iscrtavanju parkirališnih mjesta zapadno od Mamutice

1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže Iscrtavanje parkirališnih mjesta zapadno od Mamutice. Dosada je iscrtan samo dio parkirališta koji je omogućio bolju iskoristivost prostora za parkiranje dodatnih automobila. Ovim prijedlogom obuhvatio bi se dosad neiscrtani dio parkirališta.

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok, Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom holdingu d.o.o., Podružnici Zagrebačke ceste.

Ad. 11. Određivanje prioriteta Plana komunalnih aktivnosti 2022

Vijeće Mjesnog odbora Travno jednoglasno (7 „za“)  donosi

Z A K LJ U Č A K
o određivanje prioriteta Plana komunalnih aktivnosti 2022

1. Predsjednica MO Travno, Gđa. Tihana Ivić predstavila je dodatnu točku dnevnog reda i predlaže Određivanje prioriteta Plana komunalnih aktivnosti 2022. kako slijedi: 

A) Postavljanje dječjih ljuljačaka sa prečkom (za manju djecu) u parkovima za djecu 
B) Uređenje dječjeg parka i zamjena sprava-BM 107 istočno 
C) OŠ Gustava Krkleca-zamjena stolova za stoni tenis 
D) Uređivanje trga južno od Konzuma kod kućnog broja Božidara Magovca 30– uređenje, čišćenje, postaviti klupe i žardinjere obodno, popločiti silazak prema trgiću, česmu dovesti u funkciju. Južni dio nogostupa spustiti i napraviti pristup invalidima - izrada projektne dokumentacije 
E) Sadnja grmlja-sjeverno od atomskog skloništa kod Kineskog zida (sjeverno od BM 167) - izrada projekta 
F) Asfalterski program 2022: Asfaltiranje parkirališta 2. Kineski zid BM zapadno 50 - 70 i zapadno 72 - 102  i uređenje nogostupa

2. Vijeće Mjesnog odbora Travno jednoglasno podržava navedeni prijedlog uz napomenu da se stavke koje ne budu ispunjene rebalansom PKA 2021. budu uvrštene u PKA 2022.
3. Ovaj zaključak dostavlja se Vijeću Gradske četvrti Novi Zagreb – istok.



Ad.12. Pitanja, prijedlozi i obavijesti

1. MO Travno utvrđuje da se 18.11. zbog obilježavanja Dana sjećanja na žrtve Domovinskog rata i Dan sjećanja na žrtvu Vukovara i Škabrnje neće održati tjedno dežurstvo vijećnika za pitanja i prijedloge građanstva u prostorima MO.

2. 18.11. na Dan sjećanja na žrtve Domovinskog rata i Dan sjećanja na žrtvu Vukovara i Škabrnje Vijećnici MO Travno će položiti vijenac i zapaliti svijeće. Vijećnici će se sastati večer ranije 17.11. ispred spomenika palim braniteljima u 19.00 sati.


Predsjednica Vijeća Mjesnog odbora Travno zaključuje sjednicu u 19:30 sati i zahvaljuje se svim prisutnima na sudjelovanju u radu sjednice Vijeća.

Zapisnik vodila:
Božica Paić

Zapisnik napisala:
Tihana Ivić

KLASA: 026-02/21-002/2047
[bookmark: _GoBack]URBROJ: 251-06-11-908-21-2
U Zagrebu, 09. studenog 2021.


                                   
			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić
   
